Berlingske Tidende, 1817-05-30
Kongel. Portugisisk Forordning angaaende Reglerne for Fremmedes Modtagelse i Rigerne. Erfaring har viist - at uagtet Politie=Lovene og Anordningerne paalægge enhver Fremmed som kommer til Rigerne, enten Handels-Forretninger, eller for at reise og see Landet, eller ogsaa for at tage Boepæl der, og drive en for det Almene nyttig Næringsvei, at fremvise Pas eller personlig Legitimations=Breve - have dog nogle Fremmede ikke opfyldt denne Pligt, eller aflagt de Forklaringer, som ifølge Lovene og Anordningerne ere dem nødvendige, for at undgaae al Mistanke, og for at skaffe sig Tilladelse til Adgang og Ophold; og da det er den Kongelige Regiering meget angelegent, at fastsætte Anordningerne i denne Henseende saaledes, at de stemme overeens med dem, som finder Sted mellem andre Nationer - har Kongen behaget, efter følgende Regler, at paabyde en Fornyelse og Udvidelse af de nærværende Politielove. 1. Fra indeværende Aars første Juni tillades ingen Fremmed Indgang i disse Riger, saafremt han ikke nopholdelig fremstiller sig for Politiets Foresatte, enten i Hovedstaden eller i Provindserne; eller, ifald han kommer tilsøes, for de Øvrighedspersoner, som ifølge den 2den Artikel i Politie=Anordningen af 6te Marts 1810 indfinde sig ved Skibets Ankomst paa Rheden. 2. De Fremmede maa være forsynede med anordningsmæssige Passe, og give de nødvendige Oplysninger i den Form, som foreskrives ved 13de og 14de Artikel i Hs. Majestæts Forordning af 25de Juni 1760. 3. Som gyldige Passe for Fremmedes Hjemmel og Legitimation skulle de ansees, som ere underskrevne af Hs. Majestæts Ambassadeure, befuldmægtigede Ministre, Charg des affaires eller Consuler i de Lande, hvorfra de ere komne. Og ikkun i det Tilfælde, at de komme fra Steder, hvor ingen Portugisisk Minister eller Consul residerer, skal det være tilstrækkeligt, at de forevise Passe, undertegnede af Øvrighederne paa de Steder, hvorfra de komme. 4. De Fremmede, som melde sig uden omtalte Beviser til Legitimation og Forklaring om Hensigten af deres Ankomst til disse Riger, ville blive holdte for Landløbere, og vorde tilbagesendte paa den Maade, som bestemmes ved ovennævnte Anordninger, der herefter skulle overholdes med al Strænghed, og efter den hele Jndhold at ovennævnte Artikel, saavidt som denne er anvendelig i nærværende Fredstid. 5. Endelig undtages ingen fra disse Regler uden Søeofficere, Søemænd og andre Fremmede, som ere ansatte paa Krigs= eller Kiøbmands Skibe, der løbe ind i disse Kongerigets Havne, eller de, som komme i deres respective Øvrigheds Ærinder, og hvis Sendelse enten er kommen til almindelig Kundskab, eller ved dem kan bevises. General=Intendanten for Hs. Majestæts Politie=Conseil, hans Dommer i Overhofretten og Øvrighederne, som denne Anordning vedkommer, skulle rette sig efter samme og overholde den. Givet paa Gouvernementets Pallads, den 8de Februar 1817. Udskrift af 1ste og 2den Artikel i 2det Capitel af Politie Reglementet af 5te Marts 1810, som i forestaaende Kongelige Anordning først paaberaabes. 1. Jngen Udlænding kan komme ind i dette Rige, uden han foreviser sit Pas eller Legitimations-Beviis fra det Land, hvorfra han kommer. Vreve eller Toldsedler kunne ikke erstatte denne Mangel. 2. For at erholde den forønskede Tilladelse til at komme ind i Landet, maae de tilligemed deres Passe fremstille sig for de Øvrigheder, som ere bestemte til disses Undersøgelse. Udskriften af 13de og 14de Artikel i Forordningen af 25de Juni 1760, hvortil der siden henvises i forestaaende Kongelige Anordning. 13de Artikel. Capitainerne paa fremmede eller nationale Skibe, som løbe ind i Havbugten for Lissabons Havn, paalægges det at erklære ved Vagttaarnet de medhavende Passageres Antal, Navn, Stand og Foretning. Det bliver da ikke tilladt disse at gaae i Land, førend dertil er given Tilladelse fra Politiets General Intendant, eller fra en af de Commissarier, som i denne Henseende af ham ere Befuldmægtigede, der da uopholdelig, efter at være underrettet om disse Reisendes Ankomst, udstæde de nødvendige befalinger, at de Fremmede fremstille sig for dem, for at afgive de Forklaringer, der ere foreskrevne i Henseende til dem, som indkomme tilland; og for enten at blive modtagne, ifald de kunne legitimere sig, eller i manglende Fald vorde udsendte af Kongeriget paa samme Skibe, hvormed de vare ankomne. dette maa nøiagtig efterfølges under Straf for Capitainerne af de Skibe, fra hvilke Passagere gaae i Land uden omtalte Tilladelse, at disse Capitainer selv, deres Skibe og Ladninger blive anholdte indtil de have aflagt Regnskab for deres Adfærd i Henseende til disse Passagere; og dersom disse skulle være bleven skiulte af dem paa den Tid de indløb, blive de straffede med Confiscation af Skib; men i intet Tilfælde af det Kiøbmandsgods, som de have ombord. 14de Art. Alle dem, som komme til dette Riges Grændser, paalægges det at begive sig til Magistraten paa det første Sted, de komme til, og forevise deres Passe eller personlige LegitimationsBreve, opgive deres sande Navn og Titler, Landene hvorfra de komme, deres Næringsvei, de Steder og Personer, til hvilke de begive sig, og Veien som de agter at følge, for at komme til det nævnte Bestemmelsested. Alt dette for at Øvrigheden kan give dem et Ad gangs Beviis, saa nøiagtig affattet, at de med al Sikkerhed kunne fortsætte deres Reise, naar de forevise de nys omtalte Tilladelser paa de Steder hvor disse affordres dem; enten for at modtage dem med Giæstfrihed og bistand, dersom de ere Personer som fortiene det, eller for at anholde dem, dersom de ikke ere i Stand til at legitimere deres Personer efter de foreskrevne Former.